CELEX: 32020R1684
Language: hr
Date: 2020-11-12 00:00:00
Title: Uredba Komisije (EU) 2020/1684 оd 12. studenoga 2020. o izmjeni Priloga VI. Uredbi (EZ) br. 1223/2009 Europskog parlamenta i Vijeća o kozmetičkim proizvodima (Tekst značajan za EGP)

13.11.2020   
               
               
                  HR
               
               
                  Službeni list Europske unije
               
               
                  L 379/42
               
            
         UREDBA KOMISIJE (EU) 2020/1684
         оd 12. studenoga 2020.
         o izmjeni Priloga VI. Uredbi (EZ) br. 1223/2009 Europskog parlamenta i Vijeća o kozmetičkim proizvodima
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1223/2009 Europskog parlamenta i Vijeća od 30. studenoga 2009. o kozmetičkim proizvodima (1), a posebno njezin članak 31. stavak 2.,
         budući da:
         
                     (1)
                  
                  
                     Znanstveni odbor za sigurnost potrošača (SCCS) u svojem je mišljenju od 13. prosinca 2019. (2) („mišljenje SCCS-a”) zaključio da je Methoxypropylamino Cyclohexenylidene Ethoxyethylcyanoacetate siguran za uporabu kao UV-filtar u kozmetičkim proizvodima ako mu koncentracija nije veća od 3 %. SCCS u mišljenju nije procijenio inhalacijsku toksičnost jer nisu dostavljeni podaci. Stoga se mišljenje SCCS-a ne može primijeniti na kozmetičke proizvode u obliku spreja/raspršivača, a koji bi udisanjem mogli dovesti do izloženosti pluća krajnjih korisnika.
                  
               
                     (2)
                  
                  
                     SCCS je u mišljenju naveo i da je Methoxypropylamino Cyclohexenylidene Ethoxyethylcyanoacetate sekundarni amin, što znači da je sklon nitroziranju i formiranju nitrozamina. Ne bi se smio koristiti s nitrozirajućim tvarima. Sadržaj nitrozamina trebao bi biti manji od 50 ppb.
                  
               
                     (3)
                  
                  
                     S obzirom na navedeno mišljenje SCCS-a te kako bi se uzeo u obzir tehnički i znanstveni napredak, uporabu tvari Methoxypropylamino Cyclohexenylidene Ethoxyethylcyanoacetate kao UV-filtra u kozmetičkim proizvodima trebalo bi odobriti u najvećoj koncentraciji od 3 %, osim u primjenama koje udisanjem mogu dovesti do izloženosti pluća krajnjih korisnika.
                  
               
                     (4)
                  
                  
                     Prilog VI. Uredbi (EZ) br. 1223/2009 trebalo bi stoga na odgovarajući način izmijeniti.
                  
               
                     (5)
                  
                  
                     Mjere predviđene ovom Uredbom u skladu su s mišljenjem Stalnog odbora za kozmetičke proizvode,
                  
               DONIJELA JE OVU UREDBU:
         
            Članak 1.
            Prilog VI. Uredbi (EZ) br. 1223/2009 mijenja se u skladu s Prilogom ovoj Uredbi.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 12. studenoga 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 342, 22.12.2009., str. 59.
         
         
            (2)  SCCS/1605/19.
      
      
         
            PRILOG
            U Prilogu VI. Uredbi (EZ) br. 1223/2009 dodaje se sljedeći unos:
            
               
                           Referentni broj
                        
                        
                           Identifikacija tvari
                        
                        
                           Uvjeti
                        
                        
                           Tekst uvjeta primjene i upozorenja
                        
                     
                           Kemijski naziv/INN/XAN
                        
                        
                           Naziv iz glosara uobičajenih sastojaka
                        
                        
                           CAS broj
                        
                        
                           EZ broj
                        
                        
                           Vrsta proizvoda, dijelovi tijela
                        
                        
                           Najveća koncentracija u gotovom pripravku
                        
                        
                           Ostalo
                        
                     
                           a
                        
                        
                           b
                        
                        
                           c
                        
                        
                           d
                        
                        
                           e
                        
                        
                           f
                        
                        
                           g
                        
                        
                           h
                        
                        
                           i
                        
                     
                           „32
                        
                        
                           2-etoksietil-(2Z)-2-cijano-2-[3-(3-metoksipropilamino)cikloheks-2-en-1-iliden]acetat
                        
                        
                           Methoxypropylamino Cyclohexenylidene Ethoxyethylcyanoacetate
                        
                        
                           1419401-88-9
                        
                        
                           700-860-3
                        
                        
                            
                        
                        
                           3 %
                        
                        
                           
                                       —
                                    
                                    
                                       ne koristiti u primjenama koje udisanjem mogu dovesti do izloženosti pluća krajnjih korisnika
                                    
                                 
                                       —
                                    
                                    
                                       ne koristiti s nitrozirajućim sredstvima – maksimalni sadržaj nitrozamina: 50 μg/kg
                                    
                                 
                                       —
                                    
                                    
                                       čuvati u posudama bez nitrita”